Betchete a- d' aprepiaedje

A d' aprepiaedje
Li betchete a- d' aprepiaedje, c' est ene des sôres del betchete a-. 

C' est ene vicante betchete ki mostere k' el mouvmint si fwait aviè l' ci ki djåze (a- d' aprepiaedje).

Li betchete a d' aprepiaedje s' abetchtêye a :
 des viebes sins coplemint
 di mouvmint: acori, abizer, 
 k' aprestèt on mouvmint: atchessî, ahertchî, atourner, avoyî, abouter, abouler, s' assåver, atchôkî
 des dvancetes : addé, aviè, amon

Li contråve betchete, c' est l' betchete e- d' endalaedje. Li viebe contråve pout eto esse basti avou li spitron "evoye", kécfeye "foû".

Ele respond al betchete francesse a- (accourir). Mins li gn a bråmint moens di sfwaits viebes e francès k' e walon. 

Li betchete a- d' aprepiaedje si loye voltî al betchete ri- po fé l' betchete ra- d' raprepiaedje.

 Egzimpes di mots 
 Mots classikes 
 abizer (<> bizer evoye)
 abouler
 abouter
 abroker
 abrotchî
 acori (<> s' ecori)
 aclepter
 adårer (<> dårer evoye)
 addé
 adjeter
 adramter
 adschinde
 afure
 ahertchî (<> ehertchî)
 aminer (<> eminer, miner evoye)
 amoussî (<> moussî foû)
 apasser
 aplonkî
 aploure
 apoirter (<> epoirter)
 aprepyî
 ariver
 aroufler
 aspiter (<>sipiter evoye)
 s' assåver (<> s' essåver)
 assaetchî (<> essaetchî) 
 atchessî (<> etchessî) 
 atchôkî
 atoumer 
 aviè (<> eviè)
 avni
 avoyî (<> evoyî, voyî evoye)
 azûner

 Noûmots 
Elle a eto siervou dins les noûmots :
 aberweter (<> eberweter)

 Istwere del betchete 
Cisse piceure la do walon est ddja viye, ca on rtrouve des sfwaits viebes dins les scrijhaedjes di Djhan d' Djudla-Mouze
I trovît bén 7000 Djwifs k' estént afûs del tere di Djudêye (Djan d' Djudla Mouze, I, 374)ilh trovarent bien VIIm Juys qui astoient AFFUIS de la terre de Judée cité di L. Remacle,  Sintake do walon del Gléjhe, T. 2, p. 11. 

La co èn egzimpe del mitan do 15inme sieke :

La, il a aploveut todi grand djins (Djihan di Ståvleu, 1757)là il aplovoit toudis grans gens, L. Remacle, come cial ådzeu, p. 12. 


 Sacwants viebes avou l' betchete a- d' aprepiaedje (ki sont dedja sol Wiccionaire)

 Sourdants & pî-notes